ZAPISNIK 26. SJEDNICE VMO-a Donje Svetice

održane 15.6. 2023. u 17:00 sati u prostorijama mjesne samouprave Mjesnog odbora Volovčica, Kriška 20

Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 

Daje prijedlog zapisnika 25. sjednice na razmatranje.
Zapisnik je prihvaćen.



D N E V N I     R E D:
1. Utvrđivanje prioriteta za donošenje Plana komunalnih aktivnosti (PKA) za 2024.
godinu i Plana malih komunalnih akcija (PMKA) – asfalterski program za 2024
godinu,
2. Aktualna komunalna problematika,
3. Razno: izvješća, pitanja i prijedlozi.


1.Donošenja prioriteta za PKA i PMKA 2024.

Z A K LJ U Č A K
o utvrđivanju prioriteta za donošenje Plana komunalnih aktivnosti (PKA) za 2024.
i Plana malih komunalnih akcija (PMKA) – asfalterski program za 2024.

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak  utvrđivanje prioriteta za donošenje Plana komunalnih aktivnosti (PKA) za 2024.
godinu i Plana malih komunalnih akcija (PMKA) – asfalterski program za 2024., kako slijedi

1. Školsko igralište Osnovne škole Fran Krsto Frankopan.
Prema izrađenom i prihvaćenom projektu uređenja atletske staze-provođenje 1. faze uređenja, bez obnove asfaltiranog malonogometnog igrališta.
2. Učionica na otvorenom u OŠ FKF –ako žele tipske klupe ili sjenicu, može i bez    projekta.
3. Dječje igralište unutar školskog dvorišta Osnovne škole Fran Krsto Frankopan -projektiranje. 
4. Obnova asfalta kolnika na prilazu samom ulazu u Dom zdravlja u Ivanićgradskoj ulici 38. čestica 3780/1

5. Zamjena klupa kod Doma zdravlja.
Čestica 3780/1, na zapadnom rubu, kod skretanja u Lipničku ulicu
6 .Obnova asfalta na pješačkim stazama i uređenje zelenih površina kod Doma zdravlja
7. Zelena oaza Pešče-projekt Doma za starije i nemoćne Peščenica. Čestica 3875/4, kod stražnjeg ulaza u Dom, sa strane Dugoselske ulice.
U Domu su već dali izraditi projektni zadatak, od strane studentice krajobrazne arhitekture, pod profesorskim mentorstvom. Potrebna je izrada projekta i troškovnika prema tom projektnom zadatku.
8. Park sa zapadne strane Doma za starije Peščenica, Čestica 3885. Obnova asfaltiranih stazica, zajedno s uređivanjem rubova, koji trenutno ne postoje, asfalt je izliven bez ruba.
9. Cjelokupno uređenje zelene površine duž Nartske ulice-s pločnikom s istočne strane i možda prostorom za vježbanje za odrasle i malim modernim dječjim igralištem-projektiranje. Čestica 2317/1.
10. HAŠK-uređenje parkirališta kod glavnog ulaza u HAŠK-a-projektiranje. Čestica 3838/1, jugozapadni dio.

11. Projektiranje i izvedba pješačke staze  do dječjeg igrališta između zgrada Donje Svetice 79 i 83, od zgrade Donje Svetice 79 do dječjeg igrališta. Čestica 3843
12. Projektiranje i izvedba pješačke staze  od ulaza u zgradu Lupoglavska na pločnik na ulici Donje Svetice, kako bi se moglo vratiti parkirno mjesto između zgrada Lupoglavska 3 I Donje Svetice 79. koje stanari sada koriste kao pješački izlaz iz svoje zgrade. Čestica 3840/2.
13. Zamjena klupa i stolova kod zgrada Donje Svetice 83 i Donje Svetice 85. Čestica 4327/1.
14. Postavljanje dvije klupe kod ulaza Donje Svetice 79, sa stražnje strane. Postoji jedan set od dvije klupe, potrebno je dodati još dvije, u istoj ravnini, prema dječjem igralištu. Čestica 3843.
15. Postavljanje klamerica za bicikle na parceli 3939/14, ili na bilo koju parcelu u gradskom vlasništvu u blizini zgrada na adresi Ulica Charlesa Darwina 6A, 6B, 6C, 6D, 6E, 6F, 6G i 6H, u novom HD kvartu.
[bookmark: _GoBack]16. Projektiranje fitness parka i proširenje postojećeg dječjeg igrališta u ulici Charlesa Darwina kućni broj 8, 10, 12 i 14, k.br.3939/1, k.o.Pešćenica, površine 5947m².


2.Aktualna komunalna problematika

2.1.Planinska 3 i 5. Dobili smo sljedeći upit stanara:

“Molim vas za pomoć i savjete kako riješit probleme u našoj zajednici. Radi se o katastarskoj čestici 1999, gdje su dvije stambene zgrade. Prva zgrada ima dva predstavnika stanara, posebno za Planinsku 3 i posebno za Planinsku 3A. Druga zgrada 5 i 5A ima drugog predstavnika stanara. Čestica je u vlasništvu Grada Zagreba. U prilogu šaljem sliku čestice.

1. Asfaltiranje šatra ispred ulaza Planinska 3A
U prosincu 2020. godine sam prijavio pukotine i rupe oko šahta koji se nalazi ispred ulaza u stubište Planinska 3A. Sanacija šahta je napravljena ali do sada nije stavljen završni sloj asfalta. Tim djelom idu auti koji stvaraju buku i pješaci kojima udubine mogu stvoriti problem. Zanima me kome se obratiti za sanaciju i asfaltiranje.

2. Parkiranje na čestici oko zgrada
Već duže vrijeme ne postoji dovoljan broj mjesta za parkiranje. Stubište na adresi Planinska 3 je napravila parkirne linije do polovice zgrade. Planinska 3A nema označenog mjesta za parkiranje. Susjedna zgrada postavlja čunjiće i zapreke kako se nitko ne bi mogao parkirati. Zanima me na koji način se sustavno može riješiti problem parkiranja? Možete li označiti parkirna mjesta na cijeloj čestici? Može li se uvesti naplata parkinga? 
Prilikom ulaska u "dvorište" iz Planinske ulice postoji prometni znak s dozvolom samo za stanare. Međutim često se parkiraju ljudi iz okolnih tvrtki i ljudi parkiraju poslovne automobile koji nisu od stanara. 

3. Ležeći policajci Planinska ulica
Da li postoji plan za postavljanjem ležećih policajaca u Planinskoj ulici od križanja Heinzelove do Donjih Svetica? Planinska ulica je postala vrlo prometna te se zbog neprilagođene brzine sve češće događaju prometne nesreće. Uz neprilagođenu brzinu i pojačanu glasnoću nemamo mira ni preko noći. “


Provjeriti stanje na terenu i vidjeti možemo li nešto učiniti. Javit ćemo se predstavniku stanara da izvidimo situaciju, pa ćemo nakon toga donositi zaključke.





3. Razno
Moguće je da će biti sredstava za kupovinu prostora za rad VMO Donje Svetice.
Opcije:
-Grawe u Dugoselskoj
-Svetice-residence
Raspitati se o još opcija.

KLASA:024-08/23-03/1195
URBROJ:251-13-11-11/008-23-1 
Zagreb, 9. lipnja 2023.

Predsjednica Vijeća Mjesnog odbora
Donje Svetice
              Valentina Bedeković, v.r. 







